Translations:DEV 18FN False Teaching/6/sq

'Lexoni Romakëve 8:28-29. Të jetuarit duke ndjekur Jezusin është një udhëtim me një produkt përfundimtar të synuar. Eksperiencat që kemi ndërkohë do të përfshijnë gëzim dhe sfida, të qeshura dhe lot, bekime dhe vuajtje, por Pali na kujton që Ati ynë i Mirë Qiellor ka ndër mend një përfundim pozitiv për ne. Ai po punon në dhe përmes gjithçkaje, gjërave të mira dhe të këqia, për të na bërë gjithmonë e më shumë si Jezusi. Duke ditur se cili është qëllimi i tij madhor për çdo ndjekës, inkurajohemi të jemi mirënjohës në të gjitha rrethanat dhe të bashkëpunojmë me Të. Duke ecur në besimin e varësisë nga Fryma e Shenjtë ne rritemi si në karakterin tonë ashtu edhe në prioritetet e jetës, për të qenë gjithnjë e më shumë si Jezusi. Ai është gjithmonë shembulli ynë në jetë dhe shërbesë. Jezusi tha: “Dishepulli nuk ia kalon mësuesit të vet, madje çdo dishepull që ka mësuar do të jetë si mësuesi i vet.” (Luka 6:40) Kjo e vërtetë nuk do t'i përgjigjet pyetjes “përse” ndodhin këto gjëra, por ajo fokusohet në pyetjen akoma më të rëndësishme “Po tani, çfarë?” Si po punon Perëndia në jetën time përmes këtyre rrethanave?” Produktin përfundimtar të jetëve tona, konformimin me Jezusin, nuk e përcakton “ajo që ndodhi”, por përkundrazi, mënyra si reagojmë ne ndaj asaj që ndodhi.'